Walter Benjamin

Walter Bendix Schönflies Benjamin (15. heinäkuuta 1892 Berliini – 27. syyskuuta 1940 Port Bou, Espanja) oli saksanjuutalainen marxilainen kirjallisuuskriitikko, esseisti, kääntäjä ja filosofi. 

Benjamin yhdistettiin jonkin aikaa Frankfurtin koulukuntaan, ja hän sai myös paljon vaikutteita Bertolt Brechtiltä ja Gershom Scholemin juutalaisesta mystiikasta. Vaikka hän itse syntyi koulutettuun perheeseen, akateemista asemaa hän ei kuitenkaan saavuttanut.

Yhteiskunta- ja kulttuurikriitikkona Benjamin yhdisteli ajatuksia historiallisesta materialismista, saksalaisesta idealismista ja juutalaisesta mystiikasta ja antoi tällä tavalla hyvin omalaatuisen panoksensa länsimaiseen ja marxilaiseen filosofiaan ja estetiikan teoriaan. Benjaminin ja filosofi, sosiologi ja taideteoreetikko Theodor W. Adornoin suhde oli vuorovaikutteinen, mutta Adorno sai merkittävästi vaikutteita Benjaminilta.

Benjamin tutki Charles Baudelairea ja käänsi jo varhain hänen runojaan ja myöhemmin muun muassa esseitään ja Marcel Proustin romaaneja.

Benjamin teki itsemurhan jouduttuaan Espanjan poliisin käsiin natseja paetessaan. Benjamin haudattiin Port Bouhun, ja siellä on hänen muistomerkkinsä.

Teoksia 
 Goethes Wahlverwandtschaften, 1922.
 Ursprung des deutschen Trauerspiels, 1928.
 Einbahnstraße, 1928.
 Das Kunstwerk im Zeitalter seiner technischen Reproduzierbarkeit, 1936, Taideteos teknisen uusinnettavuutensa aikakaudella, Teoksessa Messiaanisen sirpaleita, 1989.
 Über den Begriff der Geschichte, 1939.
 Das Paris des Second Empire bei Baudelaire, 1938.
 Berliner Kindheit um 1900, 1950 (postuumi).

Suomennettuja teoksia 
 
  Sisältää mm. kirjoituksen "Historian käsitteestä"
 Hashiksesta, suom. Markus Jääskeläinen, esipuhe: Ville-Juhani Sutinen. Savukeidas, 2011 ISBN 978-952-268-009-9
 

Kirjoituksia
 "Kääntäjän tehtävä". Suom. Leevi Lehto. Julkaisussa: Tapani Kilpeläinen, toim. (2007) Kääntökirja. Kirjoituksia kääntämisen filosofiasta, s. 39–52. Eurooppalaisen filosofian seura, 2007 – Niin ja näin -lehden kirjasarja ISBN 978-952-5503-23-4 – Parnasso 1991: 8 s. 461–470 
 Valokuvauksen pieni historia, teoksessa Kuvista sanoin: ajatuksia valokuvasta. 2, koonnut Martti Lintunen. Helsinki: Suomen valokuvataiteen museon säätiö 1984 ISBN 951-9086-23-4
 Das Passagen-Werk: N-muistio: tietoteoriaa ja edistyskritiikkiä, julkaisussa Nuori Voima: kulttuuriharrastajain lehti 1994: 3
 Elokuva: Benjamin - Kluge Benjamin (fragmentteja), suom. Martti Tapio Kuuskoski. Julkaisussa: Nuori voima: kulttuuriharrastajain lehti 2011: 3–4
 Kirjallisuuskritiikistä (otteita); suomentanut Henriikka Tavi, Tuli & savu: runouslehti 2008: 4
 Yksisuuntainen katu. Suom. Raija Sironen. Julkaisussa: Parnasso 36(1986): 6 s. 341–346

Katso myös
 Autenttisuus
 Reproduktio

Lähteet
 Jeremy W. Arnott, The Correspondence(s) of Benjamin and Adorno Western University 2016, s. ii, 78, viitattu 29.9.2022

Viitteet

Aiheesta muualla 

 Walter Benjamin Research Syndicate 
 The Internationale Walter Benjamin Gesellschaft   
 
Reiners, Ilona: Kirjeitä maanpaosta, Adornon ja Benjaminin kirjeenvaihto 1928–1940. Niin & näin 1/1998, 61–66.

Saksalaiset esseistit
Frankfurtin koulukunta
Itsemurhan tehneet
Saksalaiset filosofit
Saksalaiset kriitikot
Vuonna 1892 syntyneet
Vuonna 1940 kuolleet
Seulonnan keskeiset artikkelit